text: Der kommer en ny midtjysk motorvej
  13 marts 2019 kl. 09.24
  Ny togbro over Vejle Fjord er lagt i graven.
  Der kommer en ny midtjysk motorvej, Hærvejsmotorvejen, fra Haderslev til Give, og der kommer ingen togbro over Vejle Fjord.
  Den blev endeligt lagt i graven i formiddag, da regeringen og Dansk Folkeparti fremlagde deres aftale om en ny trafikplan i Danmark.
  Derimod fastholdes planen om en togforbindelse fra Jelling til Billund. Det blev oplyst, da regeringen og Dansk Folkeparti onsdag formiddag fremlagde en ny trafikplan til mere end 100 milliarder kroner frem til 2030.   
  Også motorvej E 45 fra Skanderborg syd til Vejle og rundt om Kolding skal udvides til tre spor i hver retning. Også rute 11 fra Korskroen til Varde skal udvides.
  
  
  